O'zbekistonning qator hududlarida muz aralash sel kelishi kutilmoqda

“O'zgidromet” xizmati 29 iyundan 3 iyulgacha tog'li hududlarda glyatsial sel-suv toshqin hodisalari kelishidan ogohlantirdi.
Ma'lum qilinishicha, tog'larda kutilayotgan yuqori harorat foni hisobiga Qirg'izistondan Farg'ona viloyati tog'oldi va tog'li hududlari bo'yicha: So'x, Shohimardon, Isfayramsoy daryolarida glyatsial (muz aralash) sel-suv toshqin hodisalari yuzaga kelishi mumkin.
Markaz tog'oldi va tog'li hududlarda istiqomat qiluvchi fuqarolarni, dam oluvchilarni hamda tog'li hududlarda harakatlanuvchi haydovchilarni ehtiyotkorlik choralarini ko'rishga chaqirgan.

Avvalroq markaz 23–27 iyun kunlari 9 ta viloyatda sel kelishidan ogohlantirgandi.